CELEX: 62018CN0799
Language: el
Date: 2018-12-17 00:00:00
Title: Υπόθεση C-799/18: Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Lazio (Ιταλία) στις 17 Δεκεμβρίου 2018 – Athesia Energy Srl κ.λπ. κατά Ministero dello Sviluppo Economico, Gestore dei servizi energetici (GSE) SpA

1.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 122/7
            
         
      Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Lazio (Ιταλία) στις 17 Δεκεμβρίου 2018 – Athesia Energy Srl κ.λπ. κατά Ministero dello Sviluppo Economico, Gestore dei servizi energetici (GSE) SpA
      (Υπόθεση C-799/18)
      (2019/C 122/08)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Amministrativo Regionale per il Lazio
      
         Διάδικοι στην υπόθεση της κύριας δίκης
      
      
         Προσφεύγοντες: Athesia Energy Srl, Pv Project Cologna S.r.l., Belriccetto S.r.l., Itt Energy S.r.l., Pietra dei Fiori S.r.l., Energia Solare S.r.l., Green Hunter S.p.A, Actasol 5 S.r.l., Actasol 6 S.r.l., Cinque S.r.l., Spf Energy Uno S.r.l., Spr Energy Due S.r.l., Spf Energy Tre S.r.l., Bulicata S.r.l., Energy Line S.r.l., Marche Solare 1 S.r.l.
      
         Καθών: Ministero dello Sviluppo Economico, Gestore dei servizi energetici (GSE) SpA
      
         Προδικαστικό ερώτημα
      
      Αντιτίθεται το δίκαιο της Ευρωπαϊκής Ένωσης στην εφαρμογή εθνικής διατάξεως όπως η διάταξη του άρθρου 26, παράγραφοι 2 και 3, της πράξεως νομοθετικού περιεχομένου αριθ. 91/2014, όπως κυρώθηκε με τον νόμο αριθ. 116/2014, η οποία επιφέρει μειώσεις ή σημαντικές καθυστερήσεις στην καταβολή των μέτρων ενθαρρύνσεως που έχουν ήδη χορηγηθεί με νόμο και καθορίζονται βάσει ειδικών συμβάσεων που έχουν συναφθεί μεταξύ των παραγωγών ηλεκτρικής ενέργειας από φωτοβολταϊκή μετατροπή και της Gestore dei servizi energetici s.p.a. [ανώνυμης εταιρίας διαχειρίσεως ενεργειακών υπηρεσιών], δημόσιας εταιρίας επιφορτισμένης με την εν λόγω αρμοδιότητα;
      Ειδικότερα, είναι η εν λόγω εθνική διάταξη συμβατή με τις γενικές αρχές του δικαίου της Ευρωπαϊκής Ένωσης της δικαιολογημένης εμπιστοσύνης, της ασφάλειας δικαίου, της καλόπιστης συνεργασίας και της πρακτικής αποτελεσματικότητας· με τα άρθρα 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης· με την οδηγία 2009/28/ΕΚ (1) και το πλαίσιο των καθεστώτων στηρίξεως που προβλέπει· με το άρθρο 216, παράγραφος 2, ΣΛΕΕ, ιδίως σε σχέση με τη συνθήκη για τον Ευρωπαϊκό Χάρτη Ενέργειας;
      
         (1)  Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ 2009, L 140, σ. 16).